יואב אליאסי (נולד ב-22 בנובמבר 1977) המוכר בשם הבמה הצל, הוא ראפר, אושיית רשת, בלוגר ופעיל פוליטי וחברתי ימני ישראלי. נודע בעיקר בזכות עבודתו המשותפת עם הראפר סאבלימינל במסגרת הצמד "סאבלימינל והצל". החל מ-2014, הצל נודע גם בזכות פעילות חברתית, הסברתית ופוליטית ימנית (אשר מוגדרת לעיתים כקיצונית) בעיקר על ידי בלוגים ברשתות חברתיות ובהפגנות תמיכה בישראל.
נעוריו.
אליאסי נולד בצפת, חודשים ספורים לאחר לידתו עברה משפחתו מצפת לתל אביב. בצעירותו נהג אליאסי להאזין לראפ מטאל, ובהדרגה החל לגלות עניין בראפ השחור. הוא סבל מדיסלקסיה ועבר בין בתי ספר רבים. בגיל 16 הכיר את קובי שמעוני (שלימים ייוודע בשם הבמה "סאבלימינל") והחל לשתף עמו פעולה מוזיקלית. משפחתו של אליאסי סבלה מקשיים כלכליים והסתבכויות של אב המשפחה ששיאן היה בניסיון חיסול של אביו ב-1996 ובכניסתו לכלא. על כן, אליאסי נרתם לסייע לפרנסת משפחתו.
התגייס לצה"ל כלוחם במערך ההגנה האווירית, בהמשך עבר לשרת בצריפין בתור מש"ק משמעת. במהלך שירות הקבע שלו בצה"ל הוא נהג להופיע עם שמעוני במועדונים בתל אביב. הוא הופיע עם כובע ומשקפי שמש. באותה תקופה החל לדבוק בו הכינוי "הצל".
קריירה מוזיקלית.
אליאסי פרץ לתודעה הציבורית עם הצלחתו של האלבום המשותף עם סאבלימינל: "האור והצל", מ-2002. בהמשך אותה שנה, הקים סאבלימינל את חברת התקליטים משפחת תאקט ואליאסי הוחתם על חוזה בחברה. בשנת 2004 הוציא אליאסי עם משפחת תאקט את האלבום "אולסטארז".
במשך מספר שנים שימש כשופט בתחרות החולצה הרטובה במועדון חשפנות ברחוב אלנבי בתל אביב. ב-2003 הכה אליאסי את הראפר סגול 59 בערב ראפ במועדון הבארבי, לאחר שהאחרון חיקה אותו בלעג באחד משיריו.
בקיץ 2007 הוציא הצל סינגל ראשון, גרסת ראפ לשירו של ג'קי מקייטן "מענטזת". לקראת אלבום הסולו הראשון שלו "לא שם זין", יצא בתחילת 2008 בלייבל של תאקט ובהפקת סאבלימינל. האלבום כלל את הסינגלים "תן לזה זמן" שבו הוא מארח את סיוון ממשפחת תאקט, ואת "צל המוות", שיר פוליטי שבו הוא מארח את להקת סינרגיה. באלבום מתארחים גם אחיו של הצל, איתמר אליאסי, ובנוסף שי 360, איציק שמלי וגם מטרו שאחראי על רוב העיבודים וההפקות באלבום.
ב-2009 לא חידש הצל את חוזה ההקלטות עם משפחת תאקט בעקבות סכסוך עם סאבלימינל. הוא פתח עם הרכב הדאנס נוב חברת הפקות בשם "פרש רקורדס". ב-2012 השלים עם סאבלימינל וחזר להופיע איתו אך לאחר מכן הסתכסכו שוב.
בשנת 2013 הוציא הצל את הסינגל ״מה שאתה התחלת״ יחד עם אושרת זולטק. באותה השנה גם כתב את השיר "בייבידולס" על מועדון חשפנות בתל אביב.
הצל הופיע בתוכנית "מה שת'ה שומע" בערוץ 24 כחלק מהפאנל הקבוע.
בשנת 2011 הסתבך בחובות והוכרז כפושט רגל.
בשנת 2014 הוציא הצל את הסינגל "דם אחד" לזכר ההרוגים במבצע צוק איתן ולמען החיילים שהשתתפו במבצע.
בשנת 2018 הוציא את הסינגלים "לוחם" ו"אתן הכל בשבילה", האחרון עם הזמר איציק שמלי.
בשנת 2019 לקראת הבחירות לכנסת העשרים ואחת הוציא את הסינגל "שם ז" כקמפיין בחירות למפלגת זהות.
בחודש מאי 2022, לקראת יום העצמאות ה-74 של ישראל, הצל הוציא סינגל חדש בשם "מנגלים" בשיתוף פעולה עם סטטיק ובן אל, דולי ופן, ואגם בוחבוט.
בחודש יולי 2022 הצל הוציא סינגל חדש בשם "פאפי" בשיתוף פעולה עם הזמר מושיקו מור.
פעילות פוליטית וחברתית.
הצל מזוהה עם הימין בישראל. בתחילת מבצע צוק איתן, ביולי 2014, החל להשתתף בהפגנות ימין ולהעלות בפייסבוק פוסטים נגד השמאל והשמאל הרדיקלי בישראל, נגד גורמים אנטי-ישראליים, גורמים אנטי-ציוניים ואנטישמיים בישראל ובעולם. הוא מביע את דעותיו גם בתחומים חברתיים ואקטואליים נוספים. מדי פעם הוא משלב הומור בפוסטים שלו. על פי "דו"ח השנאה" של קרן ברל כצנלסון, עמוד הפייסבוק של הצל הוא אחד העמודים הבולטים בתחום זה ברשת החברתית, לפי כמות ביטויי השנאה המופיעים בו בתגובות של משתמשים לפוסטים.
במהלך מבצע צוק איתן קרא אליאסי לפוצץ הפגנת מחאה של פעילי שמאל בתל אביב. התקרית, שבה השתתפו גם ארגון להב"ה ולה פמיליה, הפכה אלימה. אליאסי אמר שהוא מתנגד לאלימות ושלא השתתף באלימות שפרצה בהפגנה.
במהלך המבצע ולאחריו התגבשה סביב הצל קבוצת תומכים ימנית שמכנה עצמה "האריות של הצל". הקבוצה דוגלת בפעולה ישירה מול ארגוני שמאל המתנגדים לפעילות צה"ל בשטחים או הפועלים נגד חיילי צה"ל.
בספטמבר 2014 הצל חיתן זוג הומוסקסואלי.
באוגוסט 2016 התפקד אליאסי למפלגת הליכוד ובהמשך עבר למפלגת זהות.
בשנת 2017 פרסמה בעלת עסק פוסט בפייסבוק המגנה את אלאור אזריה. בתגובה קרא אליאסי לעוקביו לגשת לדף העסק שלה ולהעניק לה דירוג נמוך. בעלת העסק תבעה את אליאסי ואת עוקביו, שלא קיבלו ממנה שירות אך הכפישו את העסק שלה. בית המשפט דחה את התביעה נגד אליאסי ופסק שמכפישיה ישלמו לה פיצויים בגין לשון הרע
בעקבות תביעת לשון הרע שהוגשה נגדו חויב אליאסי באוקטובר 2020 בתשלום פיצוי בסך 5,000 ש"ח עקב דברים שכתב בדף פייסבוק שלו.
לאליאסי 540 אלף עוקבים בפייסבוק.
חיים אישיים.
אליאסי מתגורר בתל אביב. יש לו בן ובת מהדוגמנית והזמרת לין מור (ילידת אוקראינה, ששמה האמיתי הוא פולינה פורושין), איתה הוציא את הסינגל "לוחם" ב-2018.. השניים לא מגדירים עצמם כבני זוג במערכת יחסים. בתקופת הקורונה בשנת 2020 עברו להתגורר יחד. הוא אחיו הגדול של הראפר איתמר אליאסי, חבר ההרכב המוזיקלי "כלא שש".
נוהג לתעד את חייו ברשתות חברתיות ומתפעל מספר חשבונות המונים יחד כ-990 אלף עוקבים.
אנטוניו בנדרס
חוסה אנטוניו דומינגז בנדרה (בספרדית: José Antonio Domínguez Bandera; נולד ב-10 באוגוסט 1960), הידוע בשם הבמה אנטוניו בנדרס, הוא שחקן קולנוע, במאי, מדבב וזמר ספרדי-אמריקאי.
ביוגרפיה.
בנדרס נולד במאלגה שבדרום ספרד. בילדותו רצה להיות כדורגלן והשקיע בכיוון זה, אך בעקבות שבר ברגל בגיל 14 עזב את הכדורגל לטובת לימודי קולנוע.
בגיל 19 הוא נסע למדריד, שם שיחק בתיאטרונים קטנים.
קריירה.
את תחילת הקריירה הקולנועית שלו בשנות ה-80 החל בעזרת במאי הקולנוע פדרו אלמודובר. הוא שיחק בסרטים מצליחים של אלמודובר, בהם הסרטים "מטדור", "קשור אותי! אהוב אותי!", שעליהם קיבל מועמדות לפרס גויה בקטגוריית השחקן הטוב ביותר, ו"נשים על סף התמוטטות עצבים", שהיה מועמד לפרס אוסקר בקטגוריית הסרט הזר הטוב ביותר.
בתחילת שנות ה-90 עבר לארצות הברית והשתלב שם בתעשיית הקולנוע האמריקאית. בנדרס כיכב במספר סרטים אמריקאיים, ביניהם הסרט זוכה האוסקר "פילדלפיה". בעת צילומי הסרט "זוגות בהחלפה" הכיר את השחקנית האמריקאית מלאני גריפית'. הוא התגרש מאשתו, אנה לסה, לה היה נשוי שמונה שנים וזמן קצר לאחר מכן התחתן עם מלאני גריפית'. לבני הזוג נולדה בת בשם אסטלה דל כרמן. ביוני 2014 פורסם, כי גריפית' הגישה תביעת גירושין מבנדרס לאחר 18 שנות נישואים, בשל "הבדלים שאינם ניתנים לגישור".
בשנת 2019 השתתף בסרט כאב ותהילה, ועל תפקידו בסרט זה זכה בפרס גויה ובפרס פסטיבל הקולנוע בקאן לשחקן הטוב ביותר.
מלבד קריירת משחק בקולנוע, בנדרס עסק גם בבימוי - הוא ביים את הסרטים "טירוף באלבמה" (1999), בו הופיעו אשתו ובתו, ו-"El camino de los ingleses" (2006), שאותו צילם בעיירת הולדתו, מאלגה. כמו כן, חיבר מוזיקה לסרטים ("היו זמנים במקסיקו") ודיבב את דמותו של החתול במגפיים בסרטים "שרק 2", "שרק השלישי", "שרק לנצח", "החתול של שרק" ו"". בשנת 2008 הוא הפיק את הסרט "לינקס אבוד", ובשנת 2013 הפיק את הסרט "ג'סטין הגיבור" ודיבב שם את דמותו של סר כלורקס.
פראפסידה
פראפסידה (parapsida) היא קבוצה פוליפילטיות של זוחלים קדומים אשר להם גולגולת בעלת פתח צדע יחיד מאחורי ארובת העין. פתח זה גובל בעצם הקשקשת ובעצם הקודקוד.
הפראפסידים השתלשלו מדיאפסידים כשהם מאבדים את פתח הצדע התחתון. הם קרויים גם איריאפסידים (Euryapsida). לפראפסידים משתייכים:
תראפסידים
פראפסידים
פלסיוזאורים
אנאפסידים
אנאפסידה
אנאפסידה (שם מדעי: "Anapsida") היא קבוצה של זוחלים קדומים מקבוצת הזאורופסידה, אשר להם גולגולת חסרת פתחי צדע. קבוצה זו נחשבה במשך שנים לזו ממנה השתלשלו הצבים אך כיום מניחים שהם התפתחו מהקבוצה טסטודינטה הקרובה לזאורופטריגיים.
כיום מניחים שקבוצה זו לא רלוונטית ומרבית הקבוצות שבה משויכות לקבוצה פררפטילה במקום.
אוצר זיכרונותיי
פלסיוזאוריה
תרפסידה
סאורופסידה
איכטיוזאוריה
יהודה טורו
ליפופוליסכרידים
זאורופסידים
סינאפסידים
איכתיוזאורים
איכטיוזאורים
אלוף פיקוד העורף
סינפסידה
אנפסידה
פטרוזאורים
אייל דוד
אייל דוד (מוכר גם בשמו הסיני מילו; שם מדעי: Elaphurus davidianus) הוא מין של אייל שנכחד בטבע והיה מצוי בשבייה בלבד. כיום הוחזרו פרטים שלו לחיים בטבע.
מאפיינים.
הבוגרים מגיעים למשקל 150 עד 200 קילוגרמים. משך ההיריון תשעה חודשים, שלאחריהם נולדים עופר אחד או שניים. העופרים מגיעים לבגרות מינית בגיל 14 חודשים, ולבלות מינית בגיל 23 שנים.
לאייל דוד זנב ארוך, קרניים מסועפות ופרסות רחבות. צבע הפרווה נע בין אדום - חום לאפור. לעופרים נקודות לבנות על הפרווה, הנעלמות עם התבגרותם.